 Imagini filmate din dronă cu potopul din China. Ce a rămas în urma apelor: "Eram pe cale să renunțăm".
Cel puțin 25 persoane au murit în China în urma inundațiilor severe. Inundațiile au loc des în sezonul ploios, dar sunt tot mai grave în ultimii ani.
Te-ai gândit vreodată cum arată o ploaie care are loc la o mie de ani? Privește aceste imagini, filmate în orașul Zhengzhou și provincia centrală Henan din China.Un potop care a venit după trei zile de ploaie continuă a făcut prăpăd. Orașele s-au transformat în lacuri, în care mașinile pluteau precum bărcile. Liniile de metrou au fost inundate, iar pasagerii s-au trezit cu apa până la gât. 25 dintre ei nu au mai putut fi salvați.Zhang, pasager în metroul inundate: "Potopul a fost atât de puternic încât oamenii au fost luați de apă. Printre cei rămași, eu și o altă persoană eram pe cale să renunțăm pentru că nu mai aveam putere. Dar mâna mea a continuat să se țină de o bară de lângă mine"Zeci de mii de salvatori din provinciile vecine au fost trimiși să ajute. Până la venirea lor, oamenii simpli au devenit eroii zilei.Fenomenele meto extreme s-au înmulțit în China în ultimii ani, din cauza urbanizării rapide dar și a crizei climatice globale.